Kunda sadama detailplaneeringu lähteülesande kohta laekunud ettepanekud

**KOOSTÖÖTABEL**

|  |  |  |  |  |
| --- | --- | --- | --- | --- |
| **Nr** | **Osapool** | **ÜP etapp, kirja kuupäev ja nr** | **Kirja sisu (lühendatult)** | **Omavalitsuse seisukohad** |
| 1. | Muinsuskaitseamet | Ettepanekud LS kohta 04.04.2023 vastuskiri nr 5.1-17.5/421-1 | 1. Lisada peale sadama valmimist toimuvate merepõhja setete liikumise uuring. Selle eesmärk on hinnata kas ja kuidas mere täitmine ja süvendamine mõjutab mere põhjasetete (liiva) erosiooni/akumulatsiooni laeva-vrakkide asukohas Kunda sadamast idas (koordinaatidel 601145.79, 645008.21 ja 6601038.59, 645304.83). Uuringu tulemus tuleb lisada keskkonnamõju strateegiline hindamise aruandesse.  2. Allveearheoloogilise uuringu nõue, mille eesmärk on ülalmainitud vrakkide dokumenteerimine (st vrakkide päritolu tuvastamise, jäädvustamise ja seisukorra hindamise eesmärgil teha video- või fotodokumentatsioon kasutades fotogramm-meetriat või kasutada muu samaväärse tulemusega tehnikat või meetodit, puidust vrakkide korral lisandub dendrokronoloogiline uuring kui vraki vanust ei ole võimalik teiste meetoditega kinnitada). | Arvestada ettepanekuga  Arvestada ettepanekuga |
| 2. | Rahandusministeerium | Ettepanekud LS kohta 31.03.2023 nr 15-3/1722-2 | 1. Juhime tähelepanu asjaolule, et Lääne-Viru maakonnaplaneeringu 2030+ kohaselt jääb detailplaneeringuala Kunda linnalise asustusega alale, Kunda kauba- ja reisisadama alale, maakondliku tähtsusega Kunda sadama ettevõtluse arengualale ning osaliselt rohelise võrgustiku tugialale ja Kunda maakondliku tähtsusega puhkealale. Samuti on maakonnaplaneeringu seletuskirja peatükis 3.8„Rannikuala“ toodud välja Kunda I tasandi asustuse arenguala ruumilise arengu üldsuunad ja -tingimused; ning peatükis 4.3.1 „Puhkekeskused“ on toodud Kunda suure (I astme) puhkekeskuse ruumilise arengu põhimõtted. Kunda sadama arendustingimused on märgitud maakonnaplaneeringu seletuskirja peatükis 5.4 „Sadamad“.  Kuna Kunda linna ÜP on kehtestatud varem (Kunda Linnavolikogu 21.06.2001 määrusega nr 20) kui Lääne-Viru maakonnaplaneering 2030+ (riigihalduse ministri 27.02.2019 käskkirjaga nr 1.1 4/30), siis võib maakonnaplaneeringus olla käsitletud selliseid teemasid, mida varasemalt kehtestatud üldplaneeringus lahendatud ei ole. Seetõttu palume DP-s arvestada maakonnaplaneeringus sisalduvate põhimõtete ja tingimustega ning täiendada vastavalt detailplaneeringu lähteseisukohti.  2. DP algatamise otsuse eelnõus, detailplaneeringu LS punktis 5 „Planeeritava ala asukoht ja ulatus“ ja planeeringuala asendiskeemil on toodud planeeringualale jäävate kinnistute nimekiri. Juhime tähelepanu asjaolule, et vastavalt planeeringuala skeemile kuuluvad planeeritava ala hulka ka Sadama tee J2 (katastritunnus 90301:001:0366) ja osaliselt ka Sadama tee (katastritunnus 90301:001:0150) katastriüksused. Soovitame korrigeerida ka planeeringuala asendiskeemi, et planeeringuala piir maismaal ühtiks planeeringualasse kuuluvate katastriüksuste piiridega, et asendiskeemilt oleks visuaalselt üheselt arusaadav, millised katastriüksused planeeringualasse kuuluvad.  3. DP algatamise otsuse eelnõus on toodud, et planeeritaval alal kehtib Kunda Linnavolikogu 21.06.2001 määrusega nr 20 kehtestatud Kunda linna ÜP, mille kohaselt planeeringuala asub peaaegu tervenisti Kunda sadama arendusalal, välja jääb vaid väike osa Uus-Sadama tee 18 (90301:001:0022) kinnistust, mille praegune sihtotstarve on maatulundusmaa.  Rahandusministeeriumi hinnangul tuleb algatamise otsuse eelnõus ja lähteseisukohtades täpsustada, et lisaks Uus-Sadama tee 18 katastriüksusele ei asu ka Sadama tee J2 (katastritunnus 90301:001:0366), Uus-Sadama tee 16 (katastritunnus 90301:001:0021), Sadama tänav T3 (katastritunnus 90301:001:0116), Sadama tee 27 (katastritunnus 90301:001:0115), Uus-Sadama tee (katastritunnus 90301:001:0150) ja Sadama tee L1 (katastritunnus 90301:001:0149) sadama ja rannateenistuse alal ega Kunda sadama arendusalal. Kuna nendest vaid Uus-Sadama tee 18 katastriüksusele on ÜP-s määratud juhtotstarve (HL ehk looduslik haljastus), mis muudetakse DP-ga tootmismaaks, siis eeldatavalt ei ole tegemist ÜP juhtotstarbe ulatusliku muutmisega PlanS § 142 lg 1 p 1 mõistes ehk tegemist ei ole ÜP-ga määratud maakasutuse juhtotstarbe ulatusliku muutmisega ehk tegemist ei ole üldplaneeringuga määratud maakasutuse juhtotstarbe ulatusliku muutmisega.  4. PlanS § 128 lg 5 kohaselt märgitakse detailplaneeringu algatamise otsuses lisaks planeeringuala asukohale ja võimalike uuringute vajadusele DP koostamise vajadus. Palume algatamise otsuse eelnõus viidata lisaks objektiivsetele vajadustele DP koostamiseks nagu sadama laiendamine PlanS § 125 lg-st 1 tulenev DP koostamise nõue.  5. Planeeringuala asub osaliselt Läänemere ranna ehituskeeluvööndis. LKS § 38 lg 3 kohaselt on ranna ehituskeeluvööndis uute hoonete ja rajatiste ehitamine keelatud. LKS § 38 lg-tes 4 ja 5 on toodud erandid, millele ehituskeeld ei laiene. Algatamise otsuse eelnõust ei selgu, millise erandi alusel kavandatavat tegevust ranna ehituskeeluvööndisse planeeritakse, kuid ranna ehituskeeluvööndi vähendamist ei ole eesmärgina välja toodud. Juhime tähelepanu, et juhul, kui kavandatav tegevus ei kuulu ühegi erandi alla, tuleb LKS § 40 alusel vähendada ranna ehituskeeluvööndit ja sellisel juhul on tegemist ÜP-d muutva DP-ga  6. Algatamise otsuse eelnõus on välja toodud, et kavandatav tegevus kuulub KeHJS § 6 lg 1 p-des 16, 17 ja 17¹ nimetatud tegevuste nimistusse, mis käsitlevad sadama või maismaaga ühendatud kai püstitamist, kui see teenindab 1350 tonni ületava veeväljasurvega aluseid, mere süvendamist alates pinnase mahust 10 000 m³ ning merepõhja tahkete ainete uputamist alates ainete mahust 10 000 m³. Eelmainitud tegevuste korral on KSH läbiviimine on kohustuslik. Märgime, et algatamise otsuse eelnõust ei selgu, milliseid aluseid laiendatavas sadamas teenindama hakatakse või milline on mere süvendamise/tahkete ainete uputamise maht. Eelnõu selguse ja arusaadavuse huvides palume eelnõud eeltoodust lähtudes täpsustada.  7. KeHJS § 35 lg 5 kohaselt palume DP algatamise otsuse eelnõusse lisada strateegilise planeerimisdokumendi koostamise algataja, koostamise korraldaja, koostaja ja kehtestaja nimed ja kontaktandmed.  8. Detailplaneeringu LS punktis 9 „Detailplaneeringu koostamise eeldatav ajakava“ olevas tabelis on kirjas, et detailplaneeringu KSH programmi kohta küsitakse seisukohti enne kui korraldatakse detailplaneeringu koostamise ja KSH läbiviimisehankemenetlus. Seevastu DP algatamise otsuse eelnõus on toodud, et planeeringu tellimise ja keskkonnamõju strateegilise hindamise, sh asjakohaste mõjude hindamise kulude kandmiseks sõlmis Viru-Nigula vallavalitsus 15.02.2023 kolmepoolse lepingu „Leping finantseerimise üleandmiseks“ töövõtja ja huvitatud isikuga. Palume ühtlustada mõlemas dokumendis sisalduv teave.  9., 10., Palume detailplaneeringu koostamisel arvestada elluviimisega kaasnevaid asjakohaseid majanduslikke, kultuurilisi, sotsiaalseid ja looduskeskkonnale avalduvaid mõjusid ning seada tingimused võimalike mõjude leevendamiseks. Palume detailplaneeringu ja KSH aruande koostamisel arvestada mereala planeeringus sisalduvate tingimuste ja suunistega.  11. Palume lisada lähteseisukohtades koostöö tegijate nimekirja ka Maa-amet ja Eesti Keskkonnaühenduste Koda. | Arvestada ettepanekuga  Arvestada ettepanekuga  Arvestada, lisada puuduvad katastriüksused juurde  Arvestada ettepanekuga  Arvestada, teha vastav viide  Eelnõud täpsustatud mahtude osas  Ettepanek arvesse võetud, eelnõu parandatud    Eksitav teave eemaldatud  Arvestada, kui planeering jõuab KSH aruande koostamiseni  Arvestatud, lisatud kaasatavate nimekirja |
| 3. | Keskkonnaamet | 05.04.2023 nr 6-2/23/4459-2 | KeA tegi ettepaneku sõnastuse muutmiseks DP algatamise otsuses, lisada mõned seaduse paragrahvid juurde, LS-is peaksid lisaks hoonetele olema kajastatud ka rajatised, ettepanekud koostatava KSH kohta, juhtis tähelepanu planeeringualal kasvavate III kaitsekategooria kaitsealuse taimeliigi kahkjaspunase sõrmkäpa leiu kohta, III kaitsekategooria kaitsealuse liigi kodukaku piiritletud elupaiga kohta. | Arvestatud, arvestada KSH koostamisel |
| 4. | Terviseamet | 24.03.2023 nr 9.3-1/23/1577-2 | Amet on tutvunud esitatud Kunda sadama edasiarenduse detailplaneeringu lähteseisukohtadega ning ei esita täiendavaid ettepanekuid ega vastuväiteid. |  |
| 5. | Riigi Kaitseinvesteeringute Keskus | 29.03.2023 nr 4-4/23/1180-3 | Riigi Kaitseinvesteeringute Keskus on tutvunud Kunda sadama edasiarenduse detailplaneeringu lähteseisukohtadega ning ei esita neile täiendavaid ettepanekuid. Kui detailplaneeringuga soovitakse kavandada planeeritavale alale elektrituulikuid või päikeseelektrijaama, siis tuleb detailplaneering kooskõlastada ka Kaitseministeeriumiga. | Arvestada, kui Kunda Sadam hakkab rajama elektrituulikuid või päikeseelektrijaama |
| **6.** | Päästeamet | 28.03.2023 nr 7.2-3.3/1516-2 | Ida päästekeskusel puuduvad sisulised ettepanekud Kunda sadama edasiarenduse detailplaneeringu lähteseisukohtade koostamise kohta, kuid juhime tähelepanu, et detailplaneeringu koostamisel tuleb kindlasti arvestada tulekustutusvee tagamise lahendamisega ning samuti tuleb arvestada teede laiuse ja kandevõimega (peab olema tagatud päästetehnikaga ligipääs). | Arvestada DP koostamise käigus |
| **7.** | Politsei- ja Piirivalveamet | 17.04.2023 nr 2.1-3/8605-3 | Politseil puuduvad ettepanekud Kunda sadama edasiarenduse detailplaneeringu lähteseisukohtade kohta. |  |
| **8.** | Transpordiamet | 04.04.2023 nr 7.2-4/23/5181-2 | Tutvusime planeeringu joonise ja lähteseisukohtadega ning teatame, et Transpordiametil ei ole detailplaneeringu läheseisukohtade kohta märkusi ega ettepanekuid. |  |
|  |  |  |  |  |